CELEX: 21994D0330(01)
Language: mt
Date: 1994-02-08 00:00:00
Title: Deċiżjoni tal-Kumitat Konġunt taż-ŻEE Nru 1/94 tat-8 ta' Frar 1994 li tadotta r-regoli ta' procedura tal-kumitat konġunt taż-ŻEE

Avviż Legali Importanti

|

21994D0330(01)

Official Journal L 085 , 30/03/1994 P. 0060 - 0063 Finnish special edition: Chapter 2 Volume 14 P. 0003  Swedish special edition: Chapter 2 Volume 14 P. 0003 

		Deċiżjoni tal-Kumitat Konġunt taż-ŻEENru 1/94tat-8 ta' Frar 1994li tadotta r-regoli ta' procedura tal-kumitat konġunt taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li Jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ il-Ftehim, u b'mod partikolari l-Artikolu 92(3) tiegħu,IDDEĊIEDA DAN LI ĠEJ:Artikolu 11. Il-Partijiet Kontraenti għandhom jinnominaw ir-rappreżentant tagħhom fil-Kumitat Konġunt taż-ŻEE. Membru tal-Kumitat Konġunt taż-ŻEE li ma jkunx jista' jattendi jista' jagħmel arranġamenti sabiex ikun rappreżentat.2. Ir-rappreżentanti tal-Partijiet Kontraenti jistgħu jkunu akkompanjati minn xi uffiċċjali biex jgħinuhom. In-numru ta' dawn l-uffiċċjali jista' jkun deċiż mill-Kumitat Konġunt taż-ŻEE.3. Rappreżentant ta' l-Awtorità ta' Sorveljanza ta' l-Assoċjazzjoni Ewropea ta' Kummerċ Ħieles (EFTA) għandu jkun mistieden jieħu sehem fil-laqgħat tal-Kumitat Konġunt taż-ŻEE bħala osservatur. Il-Kumitat Konġunt taż-ŻEE, madankollu, jista' jiddeċiedi li jiddelibera fin-nuqqas tal-preżenza tar-Rappreżentat ta' l-Awtorità ta' Sorveljanza ta' l-EFTA.Rappreżentant tal-Bank Ewropew ta' l-Investiment għandu jkun mistieden li jattendi l-laqgħat tal-Kumitat Konġunt taż-ŻEE bħala osservatur skond l-Artikolu Nru 6 tal-Protokoll 38 tal-Ftehim.Il-Kumitat Konġunt taż-ŻEE jista' jiddeċiedi li persuni oħra jattendu għal-laqgħat tiegħu bħala osservaturi.4. Il-laqgħat tal-Kumitat Konġunt taż-ŻEE m'għandhomx ikunu pubbliċi kemm-il darba l-Kumitat ma jiddeċidiex mod ieħor.Artikolu 2Talba għal laqgħa minn Parti Kontraenti għandha tkun indirizzata lill-President. Il-President għandu jsejjaħ laqgħa tal-Kumitat Konġunt taż-ŻEE bla dewmien, f'ċirkustanzi urġenti fi żmien ħamest ijiem mit-talba għal laqgħa, kemm-il darba ma' jkunx sar qbil ieħor mal-Parti Kontraenti li tkun għamlet it-talba.Artikolu 31. Il-President għandu jfassal l-aġenda proviżorja għal kull-laqgħa. L-istedina għal-laqgħa u l-aġenda proviżorja għandhom jintbagħtu lil dawk imsejħa skond l-Artikolu 12 sa mhux aktar minn sebat ijiem qabel il-laqgħa. Ma' l-aġenda proviżorja għandha tkun akkumpanjata mid-dokumenti ta' ħidma kollha meħtieġa.2. Il-limitu ta' żmien stabbilit fil-paragrafu 1 m'għandux japplika f'każ ta' laqgħat urġenti skond l-Artikolu 2.3. L-aġenda għandha tkun approvata mill-Kumitat Konġunt taż-ŻEE fil-bidu ta' kull laqgħa. Il-Kumitatat Konġunt taż-ŻEE jista' jiddeċiedi li ma' l-aġenda jinkludi suġġett li ma jkunx deher fl-aġenda proviżorja. Suġġett li ntalbet laqgħa dwaru skond l-Artikolu Nru 2 għandu jitqiegħed fuq l-aġenda.Artikolu 4Rigward materji urġenti u suġġetti għal ftehim mill-Partijiet Kontraenti deċiżjonijiet jistgħu jittieħdu skond proċedura miktuba.Artikolu 51. Abbozz tal-minuti ta' kull laqgħa tal-Kumitat Konġunt taż-ŻEE għandu jinkiteb fi żmien tlett ijiem taħt ir-responsabiltà tal-President.2. Il-minuti, bħala regola ġenerali, għandhom, rigward kull punt fl-aġenda, jindikaw:- id-dokumenti mogħtija lill-Kumitat Konġunt taż-ŻEE;- id-dikjarazzjonijiet, li l-Parti Kontraenti tkun talbet li jiddaħħlu;- id-deċiżjonijiet meħuda, id-dikjarazzjonijiet miftehma jew il-konklużżjonijiet li wasal għalihom il-Kumitat Konġunt taż-ŻEE.3. It-test tad-deċiżjonijiet adottati mill-Kumitat Konġunt taż-ŻEE għandhom ikunu annessi mal-minuti.4. L-abbozz tal-minuti għandhom jitressqu quddiem il-Kumitat Konġunt taż-ŻEE għall-approvazzjoni.5. Il-minuti approvati għandhom ikunu ffirmati mil-President fil-kariga fi żmien l-approvazzjoni u minn żewġ Segretarji u għandhom jintbagħtu lill kull membru msemmi fl-Artikolu Nru 12.Artikolu 61. Id-deċiżjonijiet tal-Kumitat Konġunt taż-ŻEE li jemendaw l-Annessi jew il-Protokoll għall-Ftehim għandhom ikunu adottati bil-lingwi tal-Ftehim. Dawn id-deċiżjonijiet huma awtententiċi indaqs f'dawk il-lingwi kollha.2. It-test ta' l-atti tal-KE li jkunu integrati fl-Annessi tal-Ftehim skond l-Artikolu Nru 102(1) huma awtentiċi b'mod indaqs fil-lingwi Daniża, Olandiża, Ingliża, Franċiża, Ġermaniża, Griega, Taljana, Portugiża u Spanjola kif pubblikat fil-Ġurnal Uffiċċjali tal-Komunitajiet Ewropej. Għandhom isiru wkoll bil-lingwi Finlandiża, Islandisa, Norveġiża u Svediża u jkunu awtentikati mill-Kumitat Konġunt flimkien mad-deċiżjonijiet relevanti li hemm reerenza għalihom fil-paragrafu nru 1.Artikolu 7Id-deċiżjonijiet adottati mill-Kumitat Konġunt taż-ŻEE għandhom jiffirmawahom il-President fil-kariga fi żmien l-adozzjoni u Segretarji tal-Kumitat Konġunt taż-ŻEE.Artikolu 81. Id-deċiżjonijiet tal-Kumitat Konġunt taż-ŻEE għandhom jissejjħu "Deċiżjoni" segwiti b'numru tas-serje, bid-data ta' l-adozzjoni u b'riferenza għas-suġġett.2. Id-deċiżjoniniet għandhom ikunu diviżi f'artikoli.3. Kull deċiżjoni għanha tibda bi preambolu u tispiċċa bil-kliem "Magħmul fi … (data)", id-data għandha tkun dik ta' meta l-Kumitat Konġunt taż-ŻEE ikun adottaha.4. Bla preġudizzju għall-proċeduri stabbiliti fl-Artikolu 103 tal-Ftehim, id-Deċiżjonijiet għandhom jinkludu d-data ta' meta jiġu fis-seħħ.Artikolu 9Id-deċiżjonijiet tal-Kumitat Konġunt taż-ŻEE li jemenda l-Anness jew il-Protokoll Nru 47 tal-Ftehim għandhom jitqiesu separatment rigward kull att individwali tal-KE li għandu jidħol fil-Ftehim, kemm-il darba mhux miftiehem mod ieħor.Artikolu 10Kopji tad-deċiżjonijiet kollha għandhom jinagħtaw mill-President lil kull min jirreferi għalih l-Artikolu 12.Artikolu 111. Id-deciżjonijiet tal-Kumitat Konġunt taż-ŻEE li jemendaw l-Annessi jew il-Protokoll għall-Ftehim għandhom ikunu publikati bil-lingwi Daniża, Olandiża, Ingliża, Franċiża, Ġermaniża, Griega, Taljana, Portugiża u Spanjola fis-Sezzjoni taż-ŻEE fil-Ġurnal Uffiċċjali tal-Komunitajiet Ewropej u bil-lingwi Finlandiża, Islandisa, Norveġiża u Svediża fis-Suppliment taż-ŻEE tiegħu.2. Il-Kumitat Konġunt taż-ŻEE għandu jiddeċiedi jekk jippublikax deċiżjonijiet oħra.Artikolu 121. Kull komunikazzjoni mill-President skond dawn ir-Regoli għandha tkun indirizzata lill-Kummissjoni tal-KE, lir-Rappreżentanti Permanenti ta' l-Istati Membri tal-KE fil-Komunitajiet Ewropej u lill-Ambaxxati ta' l-Istati Membri tal-EFTA għall-Komunitajiet Ewropej.2. Il-korrispondenza għall-Kumitat Konġunt taż-ŻEE għandhom ikunu indirizzati lill-President.Artikolu 131. Waqt il-proċess ta' informazzjon u ta' konsultazzjoni l-Kummissjoni tal-KE għandha tgħaddi tagħrif relevanti lill-Istati Membri tal-EFTA.2. L-Istati Membri ta' l-EFTA konċernati għandhom jinfurmaw lill-Partijiet Kontraenti fil-Kumitat Konġunt taż-ŻEE kemm jista' jkun malajr wara li jkunu rċevew xi proposta skond l-Artikolu 99(2) tal-Ftehim jekk il-proċeduri skond l-Artikolu 103 tiegħu jkun x'aktarx japplika għall-xi att leġislattiv ġdid.Artikolu 14Kemm-il darba att leġislattiv fuq materja li hi regolata mill-Ftehim jiġi adottat mill-Komunità, il-Komunità għandha immedjatament tgħaddi lill-Istati Membri ta' l-EFTA l-verżjonijiet definittivi ta' l-att u għandha titlob lill-Presdient biex ipoġġi dan l-att fuq l-aġenda tal-laqgħa li jmiss tal-Kumitat Konġunt taż-ŻEE sabiex ikun jista' jiġi integrat f'dan il-ftehim. Id-data ta' din il-laqgħa għandha titqies bħala d-data ta' referenza għall-Kumitat Konġunt taz-ŻEE skond it-tifsira mogħtija fl-Artikolu 102(4) tal-ftehim.Artikolu 151. Il-Kumitat Konġunt taż-ŻEE għandu jkollu assistenza ta' ħames sottokumitati permanenti li għandhom ikunu responsabbli ta' dawn il-materji:(a) Il-moviment liberu ta' l-oġġetti/merkanzija, kompetizzjoni, għajnuna statali, monopolji statali ta' natura kummerċjali, proprjetà intellettwali and ksib ta' materjal;(b) Il-moviment liberu tal-kapital u tas-servizzi;(ċ) Il-moviment liberu tal-persuni;(d) il-politika laterali u orizzontali bħal riċerka u żvilupp, il-politika soċjali, l-ambjent, l-istatistika, l-edukazzjoni, il-protezzjoni tal-konsumatur, l-intrapriżi żgħar u medji, it-turiżmu, is-settur awdjo-viżiv u l-protezzjoni ċivili;(e) materji legali u istituzzjonali.2. Is-sottokumitati skond paragrafu 1 għandhom jippreparaw id-deċiżjonijiet li għandhom ikunu adottati mill-Kumitat Konġunt taż-ŻEE. Huma għandhom jagħmlu kull xogħol ieħor delegat lilhom mill-Kumitat Konġunt taż-ŻEE.3. Fi ħdan dawn is-sottokumitata għandhom isiru konsultazzjonijiet sa kemm-il darba l-Parti Kontraenti ma titlobx konsultazzjoni fi ħdan il-Kumitat Konġunt taż-ŻEE.4. Is-sottokumitati għandhom jirraportaw lill-Kumitat Konġunt taż-ŻEE.Artikolu 161. Is-sottokumitati għandhom ikunu magħmula mir-rappreżentanti tal-Partijiet Kontraenti.2. Il-presidenza tas-sottokumitati għandha talterna kull sitt xhur bejn rappreżentant tal-Kummissjoni tal-KE u rappreżentant ta' wieħed mill-Istati Membri tal-EFTA States.Artikolu 171. Il-Kumitat Konġunt taż-ŻEE jista' jiddeċiedi li jwaqqaf gruppi ta' ħidma għal xi biċċa xogħol individwali. Il-grupp ta' ħidma għandu jirraporta lis-sottokumitat li hemm riferenza għalih fl-Artikolu 15(1) li miegħu il-Kumitat Konġunt taż-ŻEE ikun rabtu.2. L-Artikolu 16 għandu jgħodd mutatis mutandis.Artikolu 18Kull funzjoni segretarjali għall-Kumitat Konġunt taż-ŻEE, għas-sottokumitati u għall-gruppi ta' ħidma huma responsabiltà tal-President fil-kariga.Artikolu 19Uffiċċjal tal-Kummissjoni tal-KE u uffiċċjal nominat mill-Istati Membri ta' l-EFTA għandhom jiffunzjonaw flimkien bħala is-Segretarji tal-Kumitat Konġunt taż-ŻEE. Huma għandhom jinħatru b'Deċiżjoni tal-Kumitat Konġunt taż-ŻEE.Artikolu 20Bla preġudizzju għal kull dispożizzjoni oħra, id-deliberazzjonijiet tal-Kumitat Konġunt taż-ŻEE, tas-sottokumitati tiegħu u tal-gruppi ta' ħidma jaqgħu taħt is-segretezza professjonali, ħlief meta il-Kumitat Konġunt taż-ŻEE jiddeċiedi mod ieħor.Artikolu 211. Il-Kumitat Konġunt taż-ŻEE għandu japprova rapport annwali skond l-Artikolu 94(4) tal-ftehim qabel l-1 ta' Lulju ta' kull sena.2. Ir-rapport annwali għandu jitħejja alternattivament mill-Kummissjoni tal-KE u mill-Istati Membri ta' l-EFTA. Dan għandu jingħata lill-Kumitat Konġunt taż-ŻEE qabel l-1 ta' April.3. Ir-rapport annwali għandu jkun pubblikat.Artikolu 22Lista ta' sentenzi tal-Qorti tal-Ġustizzja tal-Komunitajiet Ewropej u tal-Qorti ta' l-EFTA li jkunu nagħtaw lill-Kumitat Konġunt taż-ŻEE skond l-Artikolu 105(2) tal-ftehim għandha tintbgħat lill-membri skond l-Artikolu 12 flimkien ma' l-istedina u l-aġenda proviżorja għal-laqgħa li jmiss tal-Kumitat Konġunt taż-ŻEE. Din il-lista tkun annessa mal-minuti tal-laqgħa, għal skop ta' informazzjoni.Artikolu 23F'każ ta' nuqqas ta' qbil dwar l-interpretazzjoni jew ta' l-applikazzjoni tal-Ftehim, id-data ta' referenza lill-Kumitat Konġunt taż-ŻEE, skond l-Artikolu 111(3) fl-ewwel sentenza u l-Artikolu 111(4) fl-ewwel sentenza, għandha tkun id-data tal-laqgħa tal-Kumitat Konġunt taż-ŻEE meta in-nuqqas ta' qbil tqiegħed għall-ewwel darba fuq l-aġenda fuq inizjattiva tal-Komunità jew ta' Stat Membru fl-EFTA.Artikolu 241. Il-Kumitat Konġunt taż-ŻEE għandu, qabel tmiem is-sena 1994, jiddeċiedi dwar seba' persuni li għandhom ikunu inklużi fil-lista ta' arbitri skond il-Protokoll 33 tal-Ftehim.2. Il-lista ta' arbitri għandha tkun suġġetta għal reviżjoni kull tielet sena.Artikolu 25Din id-Deċiżjoni tibda sseħħ fid-data ta' l-adozzjoni.Artikolu 26Din id-Deċiżjoni għandha tkun pubblikata fis-Sezzjoni taż-ŻEE ta', u fis-Suppliment taż-ŻEE għal, Ġurnal Uffiċċjali tal-Komunitajiet Ewropej.Magħmula fi Brussel, fit-8 ta' Frar 1994.Għall-Kumitat Konġunt taż-ŻEEIl-PresidentN. van der Pas--------------------------------------------------